paragraph_text: DB košnica ili Dadant-Blattova košnica je košnica koja ima 1 nastavak (visine 310 milimetara) kao plodište i 2 polunastavka (visine 155 milimetara) kao medište. Na nastavak je pričvršćena podnica s letom i poletaljkom. Može imati 10 ili 12 satnih okvira. Najzastupljenija je u Francuskoj, Italiji, Bosni i Hercegovini, Srbiji i Sjevernoj Makedoniji. Medne kape u njoj su dovoljno visoke za sigurno prezimljavanje, čak i bez pomoći pčelara. Glavni nedostatak je različita mjera (dimenzija) plodišnih i medišnih okvira.<ref> "Pčelarska oprema",, www.pcelinaskolica.wordpress.com, pristupljeno 22. 1. 2021.